section_heading: Reprezentativna karijera
paragraph_text: Tijekom kvalifikacijskog ciklusa za SP u Francuskoj, Numan je bio kapetan reprezentacije te je odigrao većinu kvalifikacijskih utakmica. Na samom Mundijalu je igrao u sve tri utakmice skupine te četvrtfinalu protiv Argentine. Tamo je isključen nakon drugog žutog kartona na Diegu Simeoneu. Zbog toga nije bio u sastavu ključne polufinalne utakmice protiv kasnijeg viceprvaka Brazila. U borbi za treće mjesto, Numan je s reprezentacijom izgubio od Hrvatske.